
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1220 


19 Σεπτεμβρίου 2002 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Έγκριση τροποποίησης και κωδικοποίησης των διατάξε- 
ωντου οργανισμού του ιδρύματος «Μουσείον Γουλαν- 
δρή Φυσικής Ιστορίας» που κυρώθηκε με το αριθμ. 
2/10.12.1964 Β.Δ/γμα (ΦΕΚ ΙΑ') και τροποποιήθηκε με 
το αριθμ. 430/13.5.1977 Π.Δ/γμα (ΦΕΚ 132 Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 88129/10.8.1964 πράξη του συμβολαιογρά¬ 
φου Αθηνών με την οποία συστάθηκε ίδρυμα με την επωνυ¬ 
μία «Βοτανικόν Μουσείον Αγγέλου και Νίκης Γουλανδρή». 

2. Το αριθμ. 2/10.12.1964 Β.Δ/γμα (ΦΕΚ ΙΑ') με το οποίο 
εγκρίθηκε η σύσταση του ιδρύματος και κυρώθηκε ο οργα¬ 
νισμός του. 

3. Το αριθμ. 430/13.5.1977 Π.Δ/γμα (ΦΕΚ 132Α') με το 
οποίο τροποποιήθηκαν, συμπληρώθηκαν και κωδικοποιή- 
θηκαν οι διατάξεις του οργανισμού του ιδρύματος, το οποίο 
μετονομάσθηκε «Μουσείον Γ ουλανδρή Φυσικής Ιστορίας». 

4. Την αριθμ. 14644/8.7.1999 πράξη της συμβολαιογρά¬ 
φου Αθηνών Μαρίνας - Ελένης Μάγκλαρη. 

5. Την αριθμ. 4406/2001 απόφαση του Εφετείου Αθηνών 
για την πληρέστερη ικανοποίηση της θέλησης του διαθέτη 
Αγγέλου Γουλανδρή. 

6. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του Αστι¬ 
κού Κώδικα και γ) 110 και 119 του Αστικού Κώδικα. 

7. Την αριθμ. 344/12.6.1999 απόφαση του Διοικητικού 
Συμβουλίου του Ιδρύματος. 

8. Την αριθμ. 1100383/1330/Α0006/31.10.2001 (ΦΕΚ 
1485Β) κοινή απόφαση του Πρωθυπουργού και του Υπουρ¬ 
γού Οικονομικών, με την οποία ανατέθηκαν αρμοδιότητες 
Υπουργού Οικονομικών στους Υφυπουργούς Οικονομικών. 

9. Την αριθμ. 42/3.12.2001 γνωμοδότηση του Συμβουλίου 
Εθνικών Κληρ/των. 

Με πρόταση των Υπουργών Εξωτερικών, Εθνικής Παιδείας 
και Θρησκευμάτων, Πολιτισμού, Τύπου και Μ.Μ.Ε. και του 
Υφυπουργού Οικονομίας και Οικονομικών, αποφασίζουμε: 

Άρθρο μόνο 

Εγκρίνουμε την τροποποίηση των διατάξεωντων άρθρων 
1,2,3,4,5 παρ. 4,7,9 παρ. 2 και την εν συνεχεία κωδικοποίη¬ 
ση μεταγλωττισμένων των διατάξεων του οργανισμού διοί¬ 
κησης και διαχείρισης του Κοινωφελούς Ιδρύματος με την 


επωνυμία «Μουσείον Γουλανδρή Φυσικής Ιστορίας» σύμ¬ 
φωνα με την από 12.6.1999 (αριθ. 344) απόφαση του Διοι¬ 
κητικού Συμβουλίου του Ιδρύματος, ως κατωτέρω: 

ΟΡΓΑΝΙΣΜΟΣ 

Ιδρύματος με την επωνυμία «Μουσείο Γ ουλανδρή 
Φυσικής Ιστορίας» 

Άρθρο 1 

Επωνυμία - Έδρα - Μορφή Νομικού Προσώπου 

1. Το Ίδρυμα με την επωνυμία «Βοτανικόν Μουσείον Αγγέ¬ 
λου και Νίκης Γουλανδρή», συνεστήθη με την υπ’ αριθμ. 
88129/10.8.1964 πράξη του συμβολαιογράφου Αθηνών Ιωάν- 
νου Κουγκούλου, η οποία εγκρίθηκε με το υπ’ αριθμόν 2/ 
10.2.1964 Βασιλικό Διάταγμα (ΦΕΚΆ 1/1965). Στη συνέχειαη 
προαναφερόμενη πράξη τροποποιήθηκε κατόπιν της υπ’ 
αριθμόν 78/18.10.1975 απόφασης του Διοικητικού Συμβου¬ 
λίου του ιδρύματος με την υπ’ αριθμόν 5119/19.4.1976 (τρο- 
ποποιητική πράξη της Συμβολαιογράφου Αθηνών Αδριανής 
- Δήμητρας Οικονομοπούλου - Ζαφειροπούλου) και εγκρί- 
θηκε με το υπ’ αριθμόν 430/13.5.1977 Προεδρικό Διάταγμα 
(ΦΕΚ Α' 132/1977). Βάσει του ανωτέρω Διατάγματος το 
Ίδρυμα μετονομάσθηκε σε «Μουσείο Γουλανδρή Φυσικής 
Ιστορίας». Το ανωτέρω Ίδρυμα μεέδρατην Κηφισιά Αττικής, 
αποτελεί Νομικό Πρόσωπο Ιδιωτικού Δικαίου και διέπεται 
από τις διατάξεις της προαναφερόμενης ιδρυτικής πράξε- 
ως, όπως αυτή τροποποιήθηκε σύμφωνα μετά ανωτέρω, τις 
διατάξεις του Α.Ν. 2039/1939 όπως αυτός ισχύει, εφαρμο- 
ζομένων και των διατάξεων του άρθρου 76 του Ν. 2065/1992 
(ΦΕΚ Α 113/92) τα Διατάγματα που εκδόθηκαν σε εκτέλεση 
του Α.Ν. 2039/1939 και τον παρόντα οργανισμό. 

2. Το ανωτέρω Ίδρυμα στεγάζεται στο ακίνητο που δωρή- 
θηκε σε αυτό από τον Άγγελο και τη Νίκη Γ ουλανδρή, στην 
Κηφισιά και επί της οδού Λεβίδου αριθμ. 13 το οποίο δια¬ 
σκευάστηκε ειδικά για τις ανάγκες του με την έκταση που το 
περιβάλλει και το οποίο επεκτάθηκε στο ακίνητο που συνο¬ 
ρεύει με αυτό, ιδιοκτησίας επίσης του ιδρύματος, επί της 
οδού Όθωνος 100, Κηφισιά. 

Άρθρο 2 
Σκοπός 

1. Σκοπός του ιδρύματος είναι η προώθηση των φυσικών 
επιστημών και η ταυτόχρονη εκπαίδευση του ανθρώπου, 
ώστε με τη γνώση να επανέλθει στο σεβασμό της φύσεως 
ως μοναδικής πηγής ζωής. 

2. Ειδικότερα μεταξύ των σκοπών του ιδρύματος είναι: 

Α) Επιστημονική έρευνα - Ερευνητικό τμήμα 
α) Έρευνα και λειτουργία εργαστηρίων σχετικά με τη συλ¬ 
λογή της σύγχρονης και παλαιός χλωρίδος και πανίδος της 
Ελλάδος, καταγραφή, προστασία και αποκατάσταση των οι¬ 
κοσυστημάτων καιτων βιοτόπωντης χώρας καθώς καιτης ευ¬ 
ρύτερης περιοχής των Βαλκανίων και της Μεσογείου και με¬ 
λέτη τούτων εντός του ευρύτερου πεδίου της συστηματικής, 
πειραματικής και περιγραφικής βιολογίας, γεωλογίας, παλαι¬ 
οντολογίας και οικολογίας, αυτοδύναμα ή σε συνεργασία με 
εθνικούς και διεθνείς οργανισμούς ή νομικά πρόσωπα δημο¬ 
σίου ή ιδιωτικού δικαίου, Πανεπιστημιακά ή άλλα Ερευνητικά 
Κέντρα, περιβαλλοντικές οργανώσεις ή μελετητικά γραφεία. 

β) Ενίσχυση και προώθηση των ερευνητικών, και εκπαι¬ 
δευτικών σκοπών του Ιδρύματος μέσω του παραρτήματος 
του Ελληνικού Κέντρου Βιοτόπων - Υγροτόπων (Ε.Κ.Β.Υ.) 
και ανάπτυξη Διεθνών Σχέσεων. Το Ε.Κ. Β.Υ. συστάθηκε από 
το Μουσείο Γουλανδρή Φυσικής Ιστορίας το 1990 εδρεύει 
στην Θεσσαλονίκη και αποτελεί ερευνητικό κέντρο πρωτο¬ 
γενούς και εφαρμοσμένης έρευνας. 

γ) Ανάπτυξη και λειτουργία των νέων εργαστηρίων βιοτε¬ 
χνολογίας και αναλυτικής χημείας καθώς και άλλων συγγε¬ 
νών κλάδων. 

δ) Λειτουργία και ανάπτυξη ερευνητικών κέντρων στα πλαί¬ 
σια του σκοπού του Ιδρύματος, εντός και εκτός της Ελλάδος. 

ε) Συγκρότηση συλλογών και αποθήκευση δεδομένων 
τωνφυσικώνπόρωντηςχώρας, βοτανικών, ζωολογικών, γε¬ 
ωλογικών και παλαιοντολογικών και επιστημονική ταξινό¬ 
μησή τους με συμβατικά και ηλεκτρονικά μέσα. 

στ) Έκδοση επιστημονικού περιοδικού με τίτλο ΑηηαΙθε 
Μυεθί ΘουΙαηάπε με δημοσιεύσεις από την επιστημονική 
δραστηριότητα του Μουσείου και διακίνησή του σε αντί¬ 
στοιχα διεθνή ερευνητικά κέντρα. 

ζ) Δημοσίευση μελετών και χαρτογραφήσεων προερχο- 
μένων από τις έρευνες του Μουσείου. 

η) Ανταλλαγή και δανεισμός του υλικού των συλλογών σε 
παρεμφερή ερευνητικά κέντρα, οργανισμούς, ινστιτούτα 
και πανεπιστήμια της ημεδαπής και της αλλοδαπής, για τη 
διευκόλυνση της επιστημονικής έρευνας με βάση την αμοι¬ 
βαιότητα. 

θ) Εκδόσεις εκλαϊκευμένες βοτανικού, ζωολογικού, γεω¬ 
λογικού και οικολογικού περιεχομένου για τη διάδοση των 
γνώσεων. 

ι) Διαλέξεις, προβολές, συνέδρια, σεμινάρια, συμμετοχή 
σε δημόσιες συζητήσεις και διάδοση αυτών μέσω δημοσιεύ¬ 
σεων και εκδόσεων ή δια των μέσων μαζικής ενημέρωσης. 

ια) Πρόσκληση και φιλοξενία επιστημόνων, που ασχολού¬ 
νται με έρευνες σχετικές με τους σκοπούς του ιδρύματος. 
Β) Βιβλιοθήκη 

Εμπλουτισμός και συνεχής ενημέρωση της υφιστάμενης 
βιβλιοθήκης με σύγχρονες επιστημονικές εκδόσεις και επι¬ 
στημονικά περιοδικά. Επικοινωνία και ηλεκτρονική δικτύω¬ 
ση και διάχυση πληροφοριών. 

Γ) Εκπαίδευση - Μουσειακό Τμήμα 
α) Λειτουργία για το κοινό, με καθαρά εκπαιδευτικό σκο¬ 
πό μόνιμων εκθεσιακών χώρων και περιοδικών εκθέσεων. 
Ανάπτυξη κατά ενότητες της δομής καιλειτουργίαςτηςγης 
καιτων θεμελιακών παραγόντων που συντηρούν τη ζωή. 

Ειδική αναφορά στα σύγχρονα περιβαλλοντικά προβλή¬ 
ματα που προέρχονται από ανθρωπογενείς πιέσεις και προ¬ 
τάσεις για ορθολογική διαχείριση των φυσικών πόρων και 
αγωγής του ανθρώπου προς μια νέα θεώρηση και ισορρο¬ 
πία με τη φύση. 

β) Συνεργασία με τους αρμόδιους κρατικούς φορείς για 
την προώθηση της περιβαλλοντικής εκπαίδευσης και την 


ανάπτυξη ειδικών προγραμμάτων με στόχο το μαθητικό 
πληθυσμό της χώρας. Παραγωγή εκπαιδευτικού υλικού, 
έντυπου και ηλεκτρονικού και οργάνωση σεμιναρίων για εκ¬ 
παιδευτικούς. 

γ) Διασύνδεση της ερευνητικής και εκπαιδευτικής λει¬ 
τουργίας του Κέντρου και προώθηση των ερευνητικών δε¬ 
δομένων προς την εκπαίδευση. 

δ) Παροχή υποτροφιών σε πτυχιούχους ΑΕΙ, για τη συ¬ 
μπλήρωση των σπουδών τους ή εκπαίδευση και μετεκπαί¬ 
δευση σπουδαστών ή φοιτητών στην ημεδαπή ή την αλλοδα¬ 
πή σε αντικείμενα συναφή με τους σκοπούς του ιδρύματος. 

ε) Μεταπτυχιακά μαθήματα με ημεδαπούς και αλλοδα¬ 
πούς επιστήμονες στα πλαίσια μεταπτυχιακών σπουδών, σε¬ 
μιναρίων, προγραμμάτων, μεταπτυχιακών τίτλων, σε συνερ¬ 
γασία με πνευματικά και επιστημονικά ιδρύματα ημεδαπής 
και αλλοδαπής, προγράμματα επαγγελματικής καταρτίσε- 
ως και δια βίου εκπαιδεύσεως και σύσταση και λειτουργία ει¬ 
δικών εκπαιδευτικών φορέων, κέντρων επαγγελματικής κα- 
ταρτίσεως και συναφών φορέων. 

στ) Προώθηση της διασυνδέσεως πολιτισμού και φύσης. 

Δ) Διεθνής Συνεργασία 

Προώθηση και ανάπτυξη διεθνών συνεργασιών επιστη¬ 
μονικής, ερευνητικής ή εκπαιδευτικής υφής με εθνικούς ή 
διεθνείς φορείς του δημοσίου ή ιδιωτικού δικαίου, Πανεπι¬ 
στήμια, διεθνείς οργανισμούς κυβερνητικούς ή μη, ιδρύμα¬ 
τα, μουσεία, κέντρα ερευνών κλπ, και η από κοινού ίδρυση 
ερευνητικών ή άλλων κέντρων ή οργανισμών. 

Εκπροσώπηση του ιδρύματος σε διεθνείς συζητήσεις, 
αποστολές, διαπραγματεύσεις, μελέτες κλπ. 

Ε) Λοιποί Σκοποί 

α) Ίδρυση και λειτουργία ραδιοφωνικού σταθμού για την 
ανάλυση περιβαλλοντικών θεμάτων στα πλαίσια των κοινω¬ 
φελών σκοπών του ιδρύματος με Ευρωπαϊκή και διεθνή 
προοπτική. 

β) Φύλαξη και συντήρηση του προσωπικού αρχείου των 
ιδρυτών καθώς και προσωπικών ενθυμημάτων, αντικειμέ¬ 
νων και βιβλιοθηκών, έργωντέχνης κλπ. σε ειδικό προςτού- 
το διαμορφωμένο χώρο. 

γ) Κάθε άλλος συναφής ή συνδεόμενος προς τους προα- 
ναφερόμενους σκοπούς. 

ΣΤ) Παραρτήματα. 

Ίδρυση παραρτημάτων του Μουσείου με όλους ή ορι¬ 
σμένους από τους σκοπούς του Ιδρύματος τα οποία δύνα- 
νται να αποτελέσουν μετά από απόφαση του Διοικητικού 
Συμβουλίου του Ιδρύματος, κατά τη νόμιμη διαδικασία, αυ¬ 
τοτελή ιδρύματα ή να συγχωνευθούν με άλλα ιδρύματα, με 
τους ίδιους ή παρεμφερείς σκοπούς. 

3. Γιατο σκοπό αυτό, το Ίδρυμα αυτοδύναμα ή σε συνερ¬ 
γασία με επιστήμονες, φορείς ιδιωτικού ή δημοσίου δικαί¬ 
ου, οι οποίοι εδρεύουν στην Ελλάδα ή το εξωτερικό, ιδρύ¬ 
ματα, πανεπιστήμια, διεθνείς κυβερνητικούς ή μη οργανι¬ 
σμούς συμμετέχει σε έρευνες, προγράμματα, εκδηλώσεις, 
εκπαιδευτικές ή άλλες δραστηριότητες και δύναται να χρη¬ 
ματοδοτείται από πόρους Εθνικών ή Κοινοτικών Φορέων ή 
Ταμείων του Προγράμματος Δημοσίων Επενδύσεων ή από 
τους πόρους της Γ ενικής Γ ραμματείας Έρευνας και Τεχνο¬ 
λογίας καθώς και από άλλες πηγές ή πόρους από αρμόδια 
Υπουργεία, ή φορείς. 

Άρθρο 3 

Περιουσία-Πόροι 

Α. Περιουσία του ιδρύματος είναι: 

1. Η παραχωρηθείσα στο Ίδρυμα, δυνάμει του συμβολαίου 
που αναφέρεται στο άρθρο 1 του παρόντος, χρήση του ακι¬ 
νήτου που βρίσκεται στην Κηφισιά επί της οδού Λεβίδου 13, 

το οποίο περιήλθε στην κυριότητα του ιδρύματος, στη συνέ¬ 
χεια δυνάμει της υπ’ αριθμόν 3567/27.1.1997 πράξεως απο¬ 
δοχής της κληρονομιάς του Αγγέλου Γουλανδρή, που καταρ¬ 
τίστηκε από τη συμβολαιογράφο Αθηνών Αμαλία Θεοδωρι- 
κάκου - Νικολάου και της υπ’ αριθμόν 3539/ 12.12.1996 
δωρεάς εν ζωή της Νίκης Γ ουλανδρή που καταρτίστηκε από 
την ίδια συμβολαιογράφο που έχουν νόμιμα μεταγράφει. 

2. Οι βοτανικές και ζωολογικές συλλογές και επιστημονι¬ 
κές εκδόσεις που παραχωρήθηκαν από τον ιδρυτή Άγγελο 
Γ ουλανδρή κατά διάφορα χρονικά διαστήματα. 

3. Δωρεά της Νίκης Γ ουλανδρή των ζωγραφικών της απει¬ 
κονίσεων ελληνικών φυτών. 

4. Όλη η περιουσία του ιδρύματος, αποτελούμενη κυρίως 
από βοτανικές, ζωολογικές και γεωλογικές συλλογές, συ¬ 
μπεριλαμβανομένων των συλλογώνΚ.Γουλιμή καιΠ.Γ. Μο- 
άτσου, εργαστηριακό υλικό, μηχανήματα, βιβλία, έπιπλα 
προθήκες με εκθέματα κλπ, όπως προκύπτει από τα πρα¬ 
κτικά του Διοικητικού Συμβουλίου και την κατάσταση απο¬ 
λογιστικών στοιχείωντου Ιδρύματος. 

5. Κάθε κινητή ή ακίνητη περιουσία που αποκτήθηκε μέχρι 
σήμερα ή θα αποκτηθεί στο μέλλον. 

Β. Οι πόροι του ιδρύματος προέρχονται ενδεικτικά από: 

1. Δωρεές ή χορηγίες φυσικών ή νομικών προσώπων. 

2. Κληρονομιές και κληροδοσίες παντός ημεδαπού και 
αλλοδαπού φυσικού ή νομίμου προσώπου. 

3. Έσοδα πάσης φύσεως από την εκμετάλλευση της πε¬ 
ριουσίας ή τη δραστηριότητα του ιδρύματος. 

4. Κρατικές και κάθε άλλου είδους επιχορηγήσεις. 

5. Έσοδα πάσης φύσεως από διάφορες πηγές, συμπερι¬ 
λαμβανομένων, ενδεικτικά, των πωλήσεων των εκδόσεων, 
των πωλήσεων πάσης φύσεως οπτικοακουστικού ενημερω¬ 
τικού υλικού, των εσόδων από εισιτήρια, των πωλήσεων πά¬ 
σης φύσεως αντικειμένων προερχομένων ή σχετιζομένων 
με τη δραστηριότητα του ιδρύματος, εσόδων κυλικείων, 
εσόδων από τη διάθεση χώρων για εκδηλώσεις συναφείς με 
τους σκοπούς του Ιδρύματος, έσοδα που δεν θα αναιρούν 
τον κοινωφελή χαρακτήρα του. 

Άρθρο 4 

Διοικητικό Συμβούλιο καθήκοντα και δικαιώματάτου 

1. Το Ίδρυμα διοικείται από τριμελές Διοικητικό Συμβούλιο. 

Τα μέλη του παρόντος Δ.Σ. 

1. Νίκη Α. Γ ουλανδρή που ορίστηκε από το ιδρυτικό κατα¬ 
στατικό του Ιδρύματος (άρθρο4παρ. 1). 

2. Φαλή - Άννα Γ. Βογιατζάκη που ορίστηκε με απόφαση του 
Δ.Σ. (συνεδρίαση αριθμ. 42, της 11 Σεπτεμβρίου 1971) και 

3. Μαριάννα Κεφαλά - Ντελαμότ που ορίστηκε με απόφα¬ 
ση του Δ.Σ. (συνεδρίαση αριθμ. 303 της 2 Νοεμβρίου 1996) 
ορίζονται άπαντα ως ισόβια μέλη. 

Το Διοικητικό Συμβούλιο δύναται να καθίσταται πενταμε¬ 
λές με ομόφωνη εκλογή των δύο άλλων μελών από το Διοι¬ 
κητικό Συμβούλιο (παμψηφεί). Σε αυτή την περίπτωση το Δι¬ 
οικητικό Συμβούλιο έχει απαρτία όταν παρίστανται τρία (3) 
τουλάχιστον μέλη του. Σε περίπτωση ισοψηφίας υπερισχύ¬ 
ει και πάλι η ψήφος του Προέδρου ή του Αναπληρωτού του. 

Για την περίπτωση του Πενταμελούς Συμβουλίου θεσπί¬ 
ζεται θέση Β' Αντιπροέδρου, ο οποίος έχει τα ίδια καθήκο¬ 
ντα και δικαιώματα με αυτά του Αντιπροέδρου, ο οποίος 
ορίζεται ως Ά Αντιπρόεδρος. 

2. Σε περίπτωση θανάτου της Ιδρύτριας Νίκης Γ ουλανδρή 
τα εναπομείναντα δύο μέλη (ή το εναπομένον μέλος του Δι¬ 
οικητικού Συμβουλίου) εκλέγουν (ή εκλέγει) το μέλος (ή τα 
μέλη) του Διοικητικού Συμβουλίου το οποίο ελλείπει (ή τα 
οποία ελλείπουν) μεταξύ προσώπων που έχουν ειδικότητα 


συναφή προς τον σκοπό του ιδρύματος, ανεξάρτητα από 
εθνικότητα ή υπηκοότητα των οριζομένων, μέχρι συμπλη- 
ρώσεωςτου αριθμού των τριών (3) με μονομερή δήλωση εν 
ζωή ή αιτία θανάτου επί τριετή θητεία, η οποία δύναται να 
ανανεωθεί ή ισόβια. Σε περίπτωση θανάτου των μελών που 
τα διόρισαν, τα μέλη του Διοικητικού Συμβουλίου που εξε- 
λέγησαν με αυτό τον τρόπο, καθίστανται ως ανωτέρω αυ¬ 
τοδίκαια ισόβια και εκλέγουν τα λοιπά μέλη του Διοικητικού 
Συμβουλίου του ιδρύματος επίτριετή θητεία, η οποία δύνα- 
ται να ανανεωθεί ή ισόβια, ανεξάρτητα από εθνικότητα ή 
υπηκοότητα, την οποία αυτοί φέρουν, της διαδικασίας αυ¬ 
τής επαναλαμβανομένης στο εξής. 

Σε περίπτωση που το Δ.Σ. γίνει πενταμελές, το τέταρτο 
και πέμπτο μέλος εκλέγεται επί τριετή θητεία, η οποία δύ- 
ναται να ανανεωθεί. 

3. Το Διοικητικό Συμβούλιο εκλέγει ανά τριετία και επί 
τριετή θητεία, τον Πρόεδρο, τον Αντιπρόεδρο, το Γενικό 
Γραμματέα και τον Ταμία. 

4. Η ιδιότητα του Γενικού Γραμματέα δύναται να συμπί¬ 
πτει με την ιδιότητα του Αντιπροέδρου ή Ταμία. 

5. Η ιδιότητα του Ταμία δύναται να συμπίπτει με την ιδιό¬ 
τητα του Προέδρου, Αντιπροέδρου ή Γενικού Γραμματέα. 

6. Το Διοικητικό Συμβούλιο συνέρχεται τακτικά μία φορά 
κάθε δίμηνο, καθώς και οποτεδήποτε το καλέσει ο Πρόεδρος 
ή ο νόμιμος αναπληρωτής του με έγγραφη πρόσκληση. 

7. Το Διοικητικό Συμβούλιο έχει απαρτία όταν παρίστα- 
νται δύο (2) τουλάχιστον μέλη του, οι δε αποφάσεις λαμβά- 
νονται κατά πλειοψηφία των παρόντων μελών, εάν δε παρί- 
στανται δύο (2) μέλη με ομοφωνία. Σε ισοψηφία υπερισχύει 
η ψήφος του Προέδρου ή του Αναπληρωτή του. Για τις συ¬ 
νεδριάσεις τηρούνται πρακτικά, τα οποία υπογράφονται 
από τους παρόντες κατά τη συνεδρίαση συμβούλους. 

8. Μέλη του Διοικητικού Συμβουλίου που απουσιάζουν 
αδικαιολόγητα επί εξάμηνο από τις συνεδριάσεις, θεωρού¬ 
νται ότι έχουν παραιτηθεί και παύουν αυτοδίκαια να είναι μέ¬ 
λη του Διοικητικού Συμβουλίου αντικαθίστανται δε από τα 
πρόσωπα που έχουν το δικαίωμα διορισμού τους σύμφωνα 
με τις παραγράφους 1 -4 του παρόντος άρθρου. 

9. Το Διοικητικό Συμβούλιο ασκεί τη διοίκηση του ιδρύμα¬ 
τος και είναι αρμόδιο να αποφασίζει για κάθε υπόθεση που 
αφορά στη διοίκηση του ιδρύματος ή στη διαχείριση της πε¬ 
ριουσίας του. Προσλαμβάνει και απολύει το απαιτούμενο 
προσωπικό. Θεσπίζει, τροποποιεί και καταργεί τον κανονισμό 
της εργασίας του προσωπικού του ιδρύματος. Συντάσσει 
εκάστοτε τον προϋπολογισμό εσόδων και εξόδων του ιδρύ¬ 
ματος, καθώς και τον απολογισμό, τους οποίους και υποβάλ¬ 
λει στο Υπουργείο Οικονομικών προς έγκριση σύμφωνα με 
όσα ορίζονται με τις διατάξεις του άρθρου 101 του Αναγκα¬ 
στικού Νόμου 2039/1939. Ο Πρόεδρος και τα μέλη του Διοι¬ 
κητικού Συμβουλίου προσφέρουν τις υπηρεσίες τους στο Δι¬ 
οικητικό Συμβούλιο χωρίς αντιμισθία ή αποζημίωση. 

10. Το Ίδρυμα αναλαμβάνει έγκυρα υποχρεώσεις με την 
υπογραφή δύο μελώντου Διοικητικού Συμβουλίου. 

11. Το Διοικητικό Συμβούλιο του ιδρύματος δύναται να 
διορίζει κατά την απόλυτη κρίση του αναπληρωματικά μέλη 
του Διοικητικού Συμβουλίου, έκαστο από τα οποία αναπλη¬ 
ρώνει το οικείο μέλος του Διοικητικού Συμβουλίου σε περί¬ 
πτωση κωλύματος ή απουσίας του. 

12. Το Διοικητικό Συμβούλιο του ιδρύματος δύναται να 
διορίζει ως επίτιμα μέλη του μετά δικαιώματος εκφράσεως 
γνώμης, άνευ όμως δικαιώματος ψήφου, άτομα με εξαιρετι¬ 
κή προσφορά στην επιστήμη ή διακριθέντα σε έργα συναφή 
προς τους σκοπούς του ιδρύματος ή άτομα με ιδιαίτερη διε¬ 
θνή ακτινοβολία ανεξάρτητα από εθνικότητα ή υπηκοότητα. 

13. Το Διοικητικό Συμβούλιο του ιδρύματος δύναται με 
απόφασή του να διορίζει και να παύει φυσικά πρόσωπα ή να 
θεσπίζει (και να καταργεί) επιτροπές προς τον σκοπό της 
διαχειρίσεως ή εκτελέσεως ορισμένων έργων ή καθηκό¬ 
ντων την ευθύνη των πράξεων των οποίων θα εξακολουθή¬ 
σει να έχει το Διοικητικό Συμβούλιο. 

14. Το Διοικητικό Συμβούλιο του ιδρύματος δύναται να 
συνιστά Επιστημονική Επιτροπή και να διορίζει τα μέλη της, 
η οποία θα αποτελείται από διακεκριμένους επιστήμονες 
και προσωπικότητες εθνικής και διεθνούς αναγνωρίσεως 
σε τομείς συναφείς προς τους σκοπούς του ιδρύματος, 
ανεξάρτητα από εθνικότητα ή υπηκοότητα και καθορίζει με 
τις εκάστοτε αποφάσεις του τον αριθμό των μελών της, τη 
θητεία τους καθώς και τους όρους λειτουργίας της. 

Άρθρο 5 

Καθήκοντα Προέδρου, Αντιπροέδρου, Γενικού 
Γραμματέα και Ταμία 

1. Ο Πρόεδρος: α) αντιπροσωπεύει το ίδρυμα ενώπιον πα¬ 
ντός δικαστηρίου και πόσης αρχής, καθώς και εξώδικα σε 
όλες τις σχέσεις και συναλλαγές του, δεν δύναται όμως να 
εγείρει αγωγές χωρίς απόφαση του Διοικητικού Συμβουλίου, 
β) δύναται να αναθέτει την εκπροσώπηση του ιδρύματος και 
σε άλλο μέλος του Διοικητικού Συμβουλίου ή άλλο πρόσωπο 
εν γένει ή αναφορικά με ορισμένου είδους πράξεις. 

2. Τον Πρόεδρο όταν απουσιάζει ή κωλύεται αναπληρώ¬ 
νει ο Αντιπρόεδρος, αυτόν δε όταν επίσης απουσιάζει ή κω¬ 
λύεται αναπληρώνει το άλλο (πληντου Προέδρου και Αντι¬ 
προέδρου) μέλος του Διοικητικού Συμβουλίου. Σε περίπτω¬ 
ση που το Συμβούλιο καταστεί δμελές τον Α' Αντιπρόεδρο 
αναπληρώνει ο Β' Αντιπρόεδρος και αυτόν όταν απουσιάζει 
ή κωλύεται άλλο μέλος του Δ.Σ. που ορίζεται από το Δ.Σ. 

3. Ο Γενικός Γραμματέας: α) Επιμελείται της συντάξεως 
των πρακτικών του Διοικητικού Συμβουλίου και της εν γένει 
αλληλογραφίας του ιδρύματος και διευθύνει την εν γένει 
υπηρεσία αυτού, β) συντάσσει και υποβάλλει προς έγκριση 
στο Διοικητικό Συμβούλιο κατά τη λήξη εκάστου έτους την 
έκθεση τωνπεπραγμένωντου έτους και φυλάσσει τη σφρα¬ 
γίδα και το αρχείο του ιδρύματος. Το Γενικό Γραμματέα 
όταν απουσιάζει ή κωλύεται αναπληρώνει ένας από τους 
συμβούλους που ορίζεται από το Διοικητικό Συμβούλιο. 

4.0 Ταμίας: α) εισπράττει κάθε εισφορά, συνδρομή, δωρεά, 
κληρονομιά, κληροδοσία και εν γένει κάθε πρόσοδο ή είσοδο 
του ιδρύματος, με διπλότυπη απόδειξη, β) εκτελεί κάθε πλη¬ 
ρωμή με διπλότυπα εντάλματα, γ) τηρείτο απαιτούμενα βιβλία 
διαχειρίσεως της περιουσίας του ιδρύματος και δ) καταθέτει 
επ’ονόματι του ιδρύματος σε κάποιο από τα πιστωτικά ιδρύ¬ 
ματα που ορίζονται από το άρθρο 73 του Α.Ν. 2039/1939 σε 
συνδυασμό με τις διατάξεις του άρθρου 76 του ν. 2065/1992 
κάθε χρηματικό ποσό που υπερβαίνει τα δύο εκατομμύρια 
(2.000.000) δραχμές καθώς και κάθε αξία, αναλαμβάνει δε τις 
καταθέσεις αυτές εν άλω ή εν μέρει, μετά από απόφαση του 
Διοικητικού Συμβουλίου, η οποία δύναται να εξουσιοδοτήσει 
αυτόν είτε γενικά για την ανάληψη οποιοσδήποτε καταθέσεως 
είτε ειδικά για ορισμένη ανάληψη. Τον Ταμία απάντα ή κωλυό¬ 
μενο αναπληρώνει ένας από τους συμβούλους που ορίζεται 
από το Διοικητικό Συμβούλιο του ιδρύματος. 

Άρθρο 6 
Διαχείριση 

Η οικονομική διαχείριση είναι ετήσια, αρχίζει από την πρώτη 
(1η) Ιανουάριου και λήγει την τριακοστή πρώτη (31η) Δεκεμ¬ 
βρίου κάθε έτους. Ο προϋπολογισμός εσόδων και εξόδων 
εγκρίνεταιαπότο Διοικητικό Συμβούλιο και υποβάλλεται προς 
έλεγχο και έγκριση στο αρμόδιο Υπουργείο Οικονομικώντρεις 


μήνες πριν από την έναρξη του οικονομικού έτους, ο δε απο¬ 
λογισμός με τον ισολογισμό της περιουσίας του ιδρύματος 
εντός δύο μηνών από τη λήξη του οικονομικού έτους. 

Άρθρο 7 

Αυτοσυμβάσεις Ιδρύτριας 

Η ιδρύτρια Νίκη Γουλανδρή δύναται να ενεργεί οποιαδή¬ 
ποτε σύμβαση μεταξύ αυτής και του ιδρύματος, ενεργώ¬ 
ντας αφενός μεν ατομικά, αφ’ετέρου δε ως αντιπρόσωπος 
του ιδρύματος. Το παρόν άρθρο έχει την έννοια ότι οποια¬ 
δήποτε αυτοσύμβαση της εν λόγω ιδρύτριας που ενεργεί 
με τις πιό πάνω ιδιότητάς της επιτρέπεται δυνάμει του πα¬ 
ρόντος κατά το άρθρο 235 του Αστικού Κώδικα. 

Άρθρο 8 

Έναρξη ισχύος του παρόντος οργανισμού. Σφραγίδα 

1. Η ισχύς του παρόντος οργανισμού αρχίζει από την δη¬ 
μοσίευσή του. 

2. Το Ίδρυμα έχει σφραγίδα κυκλική, η οποία φέρει τις λέ¬ 
ξεις «ΜΟΥΣΕΙΟ ΓΟΥΛΑΝΔΡΗ ΦΥΣΙΚΗΣ ΙΣΤΟΡΙΑΣ» στο μέ¬ 
σο τη λέξη «ΚΗΦΙΣΙΑ» και πιό κάτω τον αριθμό 1964. 

Άρθρο 9 

Διάλυση Ιδρύματος 

1. Το Ίδρυμα διαλύεται για τους λόγους που αναφέρονται 
στο άρθρο 118 του Αστικού Κώδικα και κατά τη διαδικασία 
που προβλέπεται από αυτό. 

2. Σε περίπτωση διαλύσεως του Ιδρύματος, όλη η περιου¬ 
σία του Ιδρύματος θα περιέρχεται σε ίδρυμα, το οποίο έχει 
ήδη καθορίσει ή καθορίζει το Διοικητικό Συμβούλιο, που συ¬ 
νέρχεται και αποφασίζει ειδικά για αυτό πριν από την κατά τα 
ανωτέρω μεταβίβαση της περιουσίας, με υποχρέωση του 
διαδόχου ιδρύματος να τη διατηρεί για την εκπλήρωση των 
σκοπών του άρθρου 2 του παρόντος και να επιθέτει το όνο¬ 
μα των ιδρυτών Αγγέλου Γουλανδρή και Νίκης Γουλανδρή 
επί των μεταβιβαζομένων περιουσιακών στοιχείων. 

Άρθρο 10 

Τροποποίηση Οργανισμού 

Εφ’ όσοντο Διοικητικό Συμβούλιο κρίνει κατάτηνπρόοδο 
των εργασιών του ιδρύματος, ότι για την συντήρηση της 
περιουσίας του ή εκπλήρωση του σκοπού του επιβάλλεται 
να μεταβληθεί ο παρόν οργανισμός, δύναται να ζητήσει αρ- 
μοδίως τη μεταβολή του κατά το άρθρο 119 του Αστικού 
Κώδικα και κατά τις διατάξειςτου Α.Ν. 2039/1939. 

Στους Υπουργούς Εξωτερικών, Εθνικής Παιδείας και 
Θρησκευμάτων, Πολιτισμού, Τύπου και Μ.Μ.Ε. και στον 
Υφυπουργό Οικονομίας και Οικονομικών αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 3 Σεπτεμβρίου 2002 

